Πόριτζ με ταχίνι και φρέσκα φρούτα
Αυτή η συνταγή σηκώνει πολλές παραλλαγές. Κι όχι μόνο στο γάλα, αλλά και στα φρούτα, στους ξηρούς καρπούς, και στο τι θα προσθέσουμε στο πόριτζ μας.
2 κουτ. σούπας νιφάδες βρώμης, 250 γρ. γάλα αμυγδάλου ή πλήρες αγελαδινό γάλα ή γάλα καρύδας, 1 κουτ. γλυκού ζάχαρη κρυσταλλική, ¼ κουτ. γλυκού κανέλα, σε σκόνη, 1 πρέζα αλάτι, 1/2 κουτ. γλυκού ταχίνι, 1/2 μπανάνα, 3 φράουλες, 4-5 φουντούκια καβουρδισμένα, 30 γρ. σοκολάτα υγείας
Για να φτιάξουμε το πόριτζ με ταχίνι και φρέσκα φρούτα, ξεκινάμε βάζοντας ένα κατσαρολάκι με τη βρώμη, τη ζάχαρη και το γάλα σε μέτρια φωτιά. Αφού πάρουν βράση, μαγειρεύουμε για περίπου 3 λεπτά, μέχρι να απορροφήσει η βρώμη το γάλα, και αποσύρουμε από τη φωτιά. Προσθέτουμε το ταχίνι, την κανέλα και το αλάτι. Ανακατεύουμε με μια ξύλινη κουτάλα και μεταφέρουμε το μείγμα σε μπολ. Τακτοποιούμε τα φρούτα και τα φουντούκια πάνω από το πόριτζ. Με έναν τρίφτη τρίβουμε τη σοκολάτα από πάνω και σερβίρουμε.Τρώγεται ζεστό, αλλά και σε θερμοκρασία δωματίου και κρύο - μπορούμε να προετοιμάσουμε το πόριτζ από την προηγούμενη μέρα και να το αναμείξουμε με τα υπόλοιπα υλικά το πρωί.
Βρώμη,Ταχίνι,Φρούτα